Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2437

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik az elsajátított diszciplináris ismeretanyag (filozófia, kommunikációelmélet, design- és művészettörténet, társadalomelmélet) birtokában, továbbá a design, a média, illetve az építészet tervezési elméletének és gyakorlatának alapos ismeretében alkalmasak e művészeti területek alkotásainak több szempontú, ugyanakkor az interdiszciplináris szempontokat egységes kritikai szemlélettel és készségekkel megközelítő elemzésére, interpretálására. Az elsajátított fogalomkészlet és eszköztár birtokában e területek jelenségeinek értő befogadójává és avatott közvetítőjévé válnak. A végzettek felkészültek tanulmányaik doktori képzésben történő folytatására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes